[{"text_idx": "#000002", "text": "\u201eOhvrikivi\u201c luuletused annavad inimesele lootust."}, {"text_idx": "#000007", "text": "\u201eOhvrikivi\u201c ja\u0308relso\u0303na kaldub paraku mateeria lummusse. Raamatu autor tegeleb enneko\u0303ike siiski vaimsete kategooriatega, mida ta kirjeldab muu hulgas silmna\u0308htava ja ka\u0308egakatsutavaga \u2013 va\u0308rvi, tihkuse, prinkuse, sileduse, voolavuse, ma\u0308rguse, kuivuse ja no\u0303nda edasi abil. Kui ta lk 198 kirjutab kellelegi \u201ekui sa kivi raskuse ja tuimusega teostad seda mida nimetad tegelikkuseks\u201c, siis teeb ta vahet \u2013 mida tegelikkuseks nimetatakse, ei pruugi seda olla. Kivi raskus ku\u0308ll, kuid raamatu ohvrikivi pole see kivi, pigem kosmiline objekt."}, {"text_idx": "#000009", "text": "Kui raamat saavutab mo\u0303ju, ei ole suurt mo\u0303tet teda tu\u0308kkideks lahti vo\u0303tta ja detaile analu\u0308u\u0308sida. Jah, \u201eOhvrikivi\u201c ise on meistri ka\u0308ega komponeeritud \u2013 nii kunsti o\u0303ppinud inimese teadmisega kompositsioonist ja harmooniast kui ka elukogemust ja intuitsiooni kasutades. Pealtna\u0308ha lihtsa kujundi konstrueerimiseks peab olema ruumilist mo\u0303tlemist (nt lk 152)."}, {"text_idx": "#000010", "text": "\u201eOhvrikivi\u201c ei kirjelda mineviku mustvalgeid ega retus\u030ceeritud kaadreid. Valitseb kestev olevik. Ko\u0303ik juhtub praegu. Inimene elab, kandes minevikku osana endast. See muudab raamatu kirkaks, intensiivseks, haaravaks. Peidetud kujul leidub eneseanalu\u0308u\u0308si, nt lk 27, kus Hirv kirjeldab pa\u0308eva lo\u0303putut u\u0308hetoonilisust, millele vastandub varjundirikas loojang."}, {"text_idx": "#000011", "text": "Kas pimeduse all mo\u0303tleb Hirv o\u0303htut ja o\u0308o\u0308d vo\u0303i samuti midagi muud? U\u0308ks vo\u0303imsamaid luuletusi \u201eMida rohkem vo\u0303tab surm\u201c mo\u0303jub kui palve, afirmatsioon, kokkuvo\u0303te millestki, mida raskel hetkel teha. Kui mo\u0303tleksime kriisihetkel pooltki sedasi, siis ei saaks meiega midagi halba juhtuda. \u201eOhvrikivi\u201c luuletused annavad inimesele lootust."}, {"text_idx": "#000013", "text": "Pilti suurendades ilmub armastuslooke, po\u0308o\u0308rdutakse poeetilise \u201esinu\u201c poole. Surnute u\u0308mber on sama valgus kui selle \u201esina\u201c u\u0308mber, kui veel teineteist armastati. Hirv destilleerib elust selle, mis va\u0308a\u0308rib raamatusse panemist, ja ja\u0308tab va\u0308lja tu\u0308hiasjad. Tema ta\u0308htede valguses paistab a\u0308ra ko\u0303ik. Illusioonideta."}]